

Forma výchovy a vzdelávania : celodenná

Výchovný jazyk : slovenský

Dátum prerokovania v pedagogickej rade školy : 26. 8. 2017

Dátum prerokovania v rade školy : 20.9. 2017

Platnosť výchovného programu : 1. september 2017- 30. jún 2021

Zriaďovateľ : Mesto Komárno Nám. gen. Klapku Komárno

Telefónne číslo : 035/ 7701 793

E -mail : info@zspohranicna.sk

Web stránka : [www.zspohranicna.sk](http://www.zspohranicna.sk)

 riaditeľ školy

 Mgr. Slavomír Ďurčo

**Obsah výchovného programu :**

1. Všeobecné ustanovenia výchovného programu školského klubu detí

2. Ciele a poslanie výchovy školského klubu detí pri ZŠ Ul. pohraničná 9, Komárno

3. Formy výchovy a vzdelávania

4. Tematické oblasti výchovy

5. Výchovný plán

6. Výchovný jazyk

7. Personálne zabezpečenie

8. Materiálno technické a priestorové podmienky

9. Podmienky na zaistenie bezpečnosti a ochrany zdravia pri výchove

10. Vnútorný systém kontroly a hodnotenia žiakov

11. Vnútorný systém kontroly a hodnotenia zamestnancov školského zariadenia

12. Požiadavky na kontinuálne vzdelávanie pedagogických zamestnancov

**I. Všeobecné ustanovenia výchovného programu školského klubu**

 Školské výchovno-vzdelávacie zariadenia spolu so špeciálnymi výchovnými zariadeniami, školskými zariadeniami výchovného poradenstva a prevencie a školskými účelovými zariadenia podľa § 112 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len školský zákon ) tvoria sústavu školských zariadení. Výchovno-vzdelávací proces v školskom klube detí - školských výchovnovzdelávacích zariadeniach sa uskutočňuje v súlade s princípmi a cieľmi výchovy a vzdelávania podľa školského zákona. Výchova a vzdelávanie v školských výchovnovzdelávacích zariadeniach sa uskutočňuje v súlade s § 8 školského zákona podľa výchovného programu, ktorý je základným dokumentom školského výchovno-vzdelávacieho zariadenia.

Podľa § 161 ods. 28 školského zákona sa podľa výchovného programu postupuje v školských výchovno-vzdelávacích zariadeniach od 1. septembra s účinnosťou od 1. januára 2013 školský klub detí zabezpečuje pre deti, ktoré plnia povinnú školskú dochádzku na základnej škole, činnosť podľa výchovného programu školského zariadenia zameranú na ich prípravu na vyučovanie a na oddych v čase mimo vyučovania a v čase školských prázdnin.

Názov výchovného programu školského klubu detí pri ZŠ Ul. pohraničná 9, Komárno: *Pohodička*

 **II. Ciele a poslanie výchovy školského klubu pri ZŠ Ul. pohraničná 9, Komárno**

Výchovno- vzdelávacia činnosť v ŠKD je zameraná na uspokojenie záujmov detí v čase mimo vyučovania na rôznorodé záujmové útvary, tvorivé činnosti a na ich prípravu na vyučovanie. ŠKD pravidelne vytvára vhodné podmienky pre telesný, psychický a sociálny rozvoj detí. Práca s deťmi v popoludňajších hodinách je cieľavedomou a plánovanou činnosťou využívajúcou všetky existujúce možnosti školy a rodičov, posilnené o snahy každodenného hľadania alternatív na vylepšovanie a obohatenie podmienok v prospech všeobecného rozvoja osobnosti jednotlivcov a kolektívov. Je potrebné, aby deti v ŠKD relaxovali, načerpali pozitívne skúsenosti i poznatky, uspokojili vlastné záľuby a záujmy. Dôležitú úlohu zohráva vhodná motivácia, radosť z činnosti, ctižiadosť, túžba po poznaní.

Hlavné ciele:

1. *Prosociálne a komunikačné kompetencie žiakov*

Pre dosiahnutie tohto cieľa vytvárame v ŠKD priateľské, bezpečné a neohrozujúce prostredie pre všetkých účastníkov výchovno-vzdelávacieho procesu, humanisticky orientovanú výučbu - humanisticky orientovaných pedagógov s maximálnou podporou individuálnych potrieb žiakov. Vychovávateľ sa stáva partnerom, sprievodcom žiakov a buduje sa väčšia spoluzodpovednosť žiakov za vlastné vzdelávanie.

1. *Podpora tvorivého kritického myslenia žiakov*

Rozvoj tvorivosti vyžaduje tvorbu takých úloh ktoré umožnia žiakovi voľnejšie narábať s osvojenými poznatkami, využívať ich v nových kontextoch, pri riešení nových neznámych problémov. Rozvíjanie tvorivosti v ŠKD realizujeme pomocou divergentných úloh (úloha má viaceré možné riešenia - využíva sa divergentné myslenie). Túto profiláciu zabezpečujeme metódami rozvíjajúcimi kritické myslenie žiakov- tvorivé úlohy, projektové vyučovanie, tematicky integrované vyučovanie a pod.

1. *Podpora športovej a umeleckej činnosti žiakov*

Pre dosiahnutie tohto cieľa vytvárame v ŠKD priestor pre interiérové a exteriérové športové činnosti bez dôrazu na výkonnosť žiakov. V umeleckej činnosti ponúkame umeleckú tvorbu v hudobnej, výtvarnej, tanečnej a dramatickej oblasti v špeciálnych učebniach s dôrazom na relaxačný atribút tvorivých činností.

Strategické ciele:

*Vzdelávanie*: - podporovať záujmy, osobnosť a schopnosti každého dieťaťa, - podporovať prírodovedné vzdelávanie žiakov.

*Kvalifikácia pedagogických zamestnancov:* - posilniť motiváciu vychovávateľov, ich profesijný a odborný rast v oblasti práce so žiakmi so špeciálnymi vzdelávacími potrebami.

*Externé prostredie školy* : - skvalitniť spoluprácu s rodičmi, verejnosťou a inými školskými zariadeniami.

*Kapacita ŠKD* : ŠKD má kapacitu cca 145 žiakov, ktorí sú rozdelení do 6 oddelení. Oddelenia ŠKD sa nachádzajú na 1. poschodí budovy školy v jednotlivých triedach.

*Charakteristika žiakov ŠKD*: ŠKD navštevujú žiaci z mesta Komárno i okolitých obcí. Upriamujeme pozornosť aj na výchovu žiakov so špeciálnymi výchovno-vzdelávacími potrebami a žiakov zo sociálne znevýhodneného prostredia. ŠKD navštevujú aj deti občanov iných národností (maďarskej, ukrajinskej, čínskej, ruskej, vietnamskej).

Dlhodobé projekty

*Zelená škola* **:** Zelená škola je certifikačno-vzdelávací program, ktorý je súčasťou celosvetovej siete Eco-School. Zelená škola je inšpiráciou, motiváciou a prostriedkom, ktorý pomáha prirodzene prenášať teoretické vedomosti o zodpovednom prístupe k nášmu životnému prostrediu do každodenného života. Tie potom môžu byť reálnym príkladom nielen pre školskú komunitu, ale tiež pre širokú verejnosť.

*Čítame s Osmijankom* : V rámci celoslovenskej čitateľskej súťaže Čítame s Osmijankom pravidelne navštevujeme Mestskú knižnicu v Komárne, kde sme založili detský čitateľský klub Šáločka, ktorej členmi sú žiaci ŠKD.

*Spolu proti agoizmu*: Dlhodobo spolupracujeme s Domovom sociálnych služieb v Komárne formou vzájomných návštev, rôznych kultúrnych podujatí a tvorivých dielní. Spoluprácu s rodičmi a inými subjektmi: Spolupráca s rodičmi sa realizuje formou osobného pohovoru, telefonického a písomného kontaktu. Spolupracujeme s Mestskou knižnicou, Podunajským múzeom, Slovenskou pedagogickou knižnicou, Materskými školami, Živicou, Stromom života, Domom Matice slovenskej, Domom sociálnych služieb, Ligou proti rakovine, Unicefom, Organizáciou muskulárnych dystrofikov, Regionálnym osvetovým strediskom, Regionálnym úradom verejného zdravia.

*Strom života*: je environmentálna, mimovládna, dobrovoľná a nezisková organizácia. **Ponúka programy environmentálnej výchovy, pozornosť venuje aj témam zameraným na osobnostný rozvoj detí a mládeže,** predovšetkým na**rozvoj tvorivosti, komunikačných a prezentačných zručností ako aj projektové riadenie. Strom života podporuje aj umelecké aktivity mladých ľudí.**

**III. Formy výchovy a vzdelávania**

Kompetencie sa v procese výchovno-vzdelávacej činnosti mimo vyučovania rozvíjajú a navzájom sa prelínajú v jednotlivých tematických oblastiach výchovy. Dieťa ich rozvíja účasťou na príprave na vyučovanie a relaxačnou činnosťou. Kompetencie dieťaťa sú výsledkom obsahu výchovno-vzdelávacej činnosti a celkového výchovno-vzdelávacieho procesu ŠKD. Predstavujú ideálny plánovaný cieľový výstup dosahovaný systematickým a postupným výchovno-vzdelávacím procesom počas pobytu dieťaťa v ŠKD.

Dieťa má osvojené tieto kľúčové kompetencie na úrovni zodpovedajúcej jeho individuálnym osobnostným možnostiam a dĺžke jeho pobytu v ŠKD:

*Kompetencie učiť sa učiť*

* rieši nové, neznáme úlohy a situácie
* zúčastňuje sa vedomostných súťaží
* prejavuje záujem o nové informácie

*Komunikačné kompetencie*

* zrozumiteľne vyjadruje a obhajuje svoj názor
* vypočuje si opačný názor
* rozvíja si komunikačné schopnosti v oblasti moderných IKT
* prijíma spätnú väzbu

*Sociálne kompetencie*

* pomenuje svoje potreby, city a pocity
* zvládne jednoduché stresové situácie
* vlastným postupom rieši jednoduché konflikty
* presadzuje autonómiu a práva svojej osobnosti - rešpektuje úlohy skupiny
* efektívne spolupracuje v skupine
* uvedomuje si potreby žiakov a osôb so zdravotným znevýhodnením
* uvedomuje si potreby ostatných detí
* poskytne pomoc alebo pomoc privolá

*Pracovné kompetencie*

* prejavuje samostatnosť vo vypracovaní domácich úloh
* plánuje a hodnotí svoje činnosti
* prijíma nové informácie a poznatky
* dokončí prácu
* kultivuje svoju vytrvalosť
* plní si svoje povinností
* ovláda jednoduché manuálne zručnosti a samoobslužné činnosti potrebné pre praktický život - rozvíja manuálne zručnosti

*Občianske kompetencie*

* uvedomuje si potrebu rešpektovania práv a slobôd iných osôb
* uvedomuje si potrebu prijatia zodpovednosti za svoje správanie
* je otvorený primeranému participovaniu na živote v oddelení
* prejavuje úctu k rodičom a k starším osobám

*Kultúrne kompetencie*

* pozná kultúrne pamätihodnosti okolia a regiónu
* rozlišuje kultúrne a nekultúrne správanie
* rešpektuje iné kultúry a zvyky
* prijíma kultúrne podnety
* je otvorený podieľať sa na kultúrnych podujatiach v skupine
* ovláda základy kultúrneho správania
* kultivuje svoj talent

*Kompetencie k využívaniu voľného času*

* vie účelne tráviť voľný čas
* vie si vybrať svoje záujmy
* vie odmietnuť nevhodné podnety pre trávenie voľného času

Kľúčové kompetencie a osobnosť dieťaťa sa rozvíjajú prostredníctvom realizácie výchovnovzdelávacích cieľov.

Stratégie výchovno-vzdelávacej činnosti:

Súhrn metód, foriem a postupov je uplatňovaný podľa momentálnych požiadaviek žiakov a školy tak, aby smerovali k rozvoju všetkých kľúčových kompetencií žiaka. Ich plnenie sa bude dosahovať realizovaním konkrétnejších cieľov v jednotlivých tematických oblastiach výchovy a aktivitách. ŠKD rozvíja jednotlivé kľúčové kompetencie detí viacerými stratégiami. Výber stratégie závisí od cieľa a konkrétnej kľúčovej kompetencie ktorú chceme v činnosti rozvíjať.

Medzi najčastejšie využívané stratégie radíme :

*Neformálne vzdelávanie* ( participácia, spolupráca, záujmové vzdelávanie, príprava na aktívny život v otvorenej informačnej multikultúrnej spoločnosti);

*Výchova zážitkom* (vyváženosť kladných a záporných emócií);

*Interkulturalita* (tolerancia, vzájomné porozumenie);

*Brainstorming* (skupinové riešenie problémov, rozvíjanie predstavivosti, fantázie a obrazotvornosti);

*Komunita;*

*Inscenačná metóda,* situačná metóda;

*Hry* (pohybové, tvorivé, didaktické, kooperačné);

*Skupinová práca;*

*Prezentácia, beseda, besiedka;*

*Dramatizácia, tvorivá dielňa;*

*Vychádzka, exkurzia;*

*Výstava;*

*Súťaž;* pohybové a relaxačné cvičenia

**IV. Tematické oblasti výchovy**

Výchova a vzdelávanie mimo vyučovania sa v ŠKD realizuje v týchto tematických oblastiach výchovy:

- vzdelávacia

- spoločensko-vedná

- pracovno-technická

- prírodovedno-environmentálna

- esteticko-výchovná (výtvarná, hudobná, literárno-dramatická)

- telovýchovná, zdravotná a športová (turistická)

Vzdelávacia oblasť

*Cieľové zameranie výchovnej oblasti*:

* + rozvíjať autonómnosť v príprave na vyučovanie
	+ rozvíjať efektívne spôsoby učenia sa
	+ získavať nové poznatky a informácie z rôznych zdrojov
	+ získavať vzťah k celoživotnému vzdelávaniu

Spoločensko- vedná oblasť

*Cieľové zameranie výchovnej oblasti:*

* + spolurozhodovať o živote v skupine
	+ rozvíjať základy zručností sebahodnotenia, sebariadenia, sebamotivácie a empatie
	+ prejavovať úctu k rodičom, starším osobám
	+ prejavovať ohľaduplnosť k osobám so zdravotným postihnutím
	+ pochopiť význam dodržiavania ľudských práv a základných slobôd
	+ posilniť základy hrdosti k národnej a štátnej príslušnosti
	+ kultivovať kultúrne návyky a vyjadrovanie sa
	+ vyjadrovať svoj názor
	+ vedieť vypočuť opačný názor
	+ využívať všetky dostupné formy komunikácie
	+ rozlíšiť kultúrne a nekultúrne prejavy v správaní sa
	+ vedieť samostatne a kriticky riešiť jednoduché konflikty
	+ poskytnúť pomoc alebo pomoc privolať

Pracovno- technická oblasť

*Cieľové zameranie výchovnej oblasti:*

* + vedieť si samostatne vytýčiť jednoduché osobné ciele
	+ rozumieť významu osobnej zodpovednosti za vykonanú prácu
	+ vedieť spolupracovať so skupinou
	+ rozvíjať základy manuálnych a technických zručností
	+ získavať základy zručností potrebných pre praktický život
	+ získať základné zručnosti v tvorbe jednoduchých projektov

Prírodovedno- environmentálna oblasť

*Cieľové zameranie výchovnej oblasti:*

* + pochopiť základné princípy ochrany životného prostredia
	+ rozvíjať zručnosti pri jednoduchej činnosti na tvorbe a ochrane životného prostredia
	+ hodnotiť vzťahy medzi človekom a prírodou

Esteticko- výchovná oblasť

*Cieľové zameranie výchovnej oblasti:*

* + posilniť úctu ku kultúrnym hodnotám v blízkom okolí
	+ rozvíjať základy vzťahu k umeniu
	+ rozvíjať talent a špecifické schopnosti
	+ rozvíjať základy tvorivých schopností a zručností
	+ prejavovať pozitívny vzťah k jednoduchej estetickej úprave prostredia
	+ podieľať sa na príprave kultúrnych podujatí v oddelení
	+ objavovať krásu v bežnom živote

Telovýchovná, zdravotná a športová oblasť

*Cieľové zameranie výchovnej oblasti:*

* + kultivovať základné hygienické návyky
	+ rozvíjať schopnosť relaxovať pravidelným cvičením a pohybom
	+ pochopiť škodlivosť fajčenia alkoholu a iných drog
	+ pochopiť význam pravidelného pohybu a cvičenia
	+ pochopiť význam dodržiavania základných zásad zdravej výživy
	+ poznať základné princípy zdravého životného štýlu
	+ rozvíjať športový talent a schopnosti

|  |
| --- |
| **Organizácia ŠKD**  |
| **Deň** | **Obed** | **Relaxačná činnosť\*** | **Príprava na vyučovanie** | **(\*\*)** | **Rekreačná činnosť** |
| **P** | 11:30-12:00 | 12:00- 15:00Esteticko - výchovná oblasť | 15:00-15:45 Vzdelávacia oblasť Spoločensko - vedná oblasť |   | Telovýchovná, zdravotná a športová oblasť | 15:45 -16:30 |
| **U** | 11:30-12:00 | 12:00- 15:00Telovýchovná, zdravotná a športová oblasť | 15:00-15:45 Vzdelávacia oblasť  |   | Esteticko - výchovná oblasť | 15:45 -16:30 |
| **S** | 11:30-12:00 | 12:00- 15:00 Esteticko - výchovná oblasť | 15:00-15:45 Prírodovedno - enviromentálna oblasť |   | Telovýchovná, zdravotná a športová oblasť | 15:45-17:00 |
| **Š** | 11:30-12:00 | 12:00-15:00Telovýchovná, zdravotná a športová oblasť | 15:00-15:45 Vzdelávacia oblasť Pracovno - technická oblasť |   | Esteticko - výchovná oblasť | 15:45 -16:30 |
| **Pi** | 11:30-12:00 | 12:00-15:45Esteticko - výchovná oblasť |  |   | Telovýchovná, zdravotná a športová oblasť | 15:45 -16:30 |

 (\*) - začiatok relaxačnej činnosti sa môže líšiť podľa aktuálneho počtu vyučovacích hodín v jednotlivých triedach

(\*\*) - olovrant

(\*) príprava na vyučovanie trvá 45 minút, čas začiatku príp. je orientačný , líši sa podľa vyučovacieho rozvrhu

**V. Výchovný plán ŠKD**

|  |  |
| --- | --- |
| **Druh činnosti**  | **Počet výchovno-vzdelávacích činností/aktivít v jednotlivých ročníkoch ŠKD** |
|  | **I. ročník** | **II. ročník** | **III. ročník** | **IV. ročník** |
| **Príprava na vyučovanie** |
| **Vzdelávacia oblasť výchovy**  | **66** | **66** | **66** | **66** |
| **Spoločensko - vedná oblasť výchovy**  | **52** | **52** | **52** | **52** |
| **Pracovno - technická oblasť výchovy**  | **52** | **52** | **52** | **52** |
| **Prírodovedno - environmentálna oblasť výchovy**  | **52** | **52** | **52** | **52** |
| **Relaxačná činnosť** |
| **Esteticko - výchovná oblasť výchovy**  | **53** | **53** | **53** | **53** |
| **Telovýchovná, zdravotná a športová oblasť výchovy**  | **53** | **53** | **53** | **53** |

Vzdelávacia oblasť

*Obsahový štandard*

* Gramatické a matematické cvičenie.
* Techniky učenia, ako sa učiť, rozvíjanie vedomostí, efektívne osvojovanie poznatkov, čítanie textu, reprodukcia príbehu.
* Práca s informačnými zdrojmi, súvislosť medzi jednotlivými informáciami, čítanie s porozumením, sebavzdelávanie.
* Rozvíjanie slovnej zásoby, zmyslové hry, doplňovačky, didaktické hry.

*Výkonový štandard*

* Písať úlohy samostatne, prekonávať prekážky v učení.
* Poznávať efektívne spôsoby učenia sa, študijné návyky, rozvíjať vôľové úsilie, akceptovať spätnú väzbu, uvedomovať si svoje rozvojové možnosti.
* Byť otvorený, získavať nové poznatky, byť aktívny v individuálnom i v skupinovom učení, rozvíjať logické myslenie.
* Rozvíjať získané poznatky, overovať správnosť riešení, osvedčené postupy aplikovať pri podobných alebo nových problémoch.

Spoločensko-vedná oblasť

*Obsahový štandard*

* Spolupráca, zodpovednosť, vytváranie pozitívnej klímy v oddelení, dodržiavanie školského poriadku ŠKD.
* Prejavy úcty k rodičom a ostatným ľuďom, čo je tolerancia.
* Emócie, prečo sme nahnevaní, silné a slabé stránky osobnosti, trpezlivosť, upokojenie sa, ako zvládnuť hnev, pozitívne myslenie, ako pochopiť iných, sebaúcta.
* Život so zdravotným postihnutím, čo je predsudok, vzťah k handicapovaným deťom.
* Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia.
* Vulgarizmy, slang, gestá, neformálna komunikácia, spolužitie bez násilia.
* Čo je konflikt, z čoho konflikt vzniká, správanie, ktoré podporuje konflikt.
* Vedenie rozhovoru, diskusia, dialóg, monológ.
* Slovensko v Európe, Slovensko vo svete, úspechy osobností.
* Deľba práce v rodine, problémy v rodine, život detí.

*Výkonový štandard*

* Spolurozhodovať o živote v skupine, uplatňovať ústretovú komunikáciu pre vytváranie dobrých vzťahov so spolužiakmi a dospelými.
* Prejavovať úctu k rodičom, starším.
* Ovládať jednoduché zručnosti sebahodnotenia, sebariadenia, sebamotivácie a empatie. Prejavovať ohľaduplnosť k osobám so zdravotným postihnutím.
* Rozlíšiť dodržiavanie a porušovanie ľudských práv a základných slobôd.
* Rozlišovať kultúrne a nekultúrne prejavy v správaní sa.
* Spoznávať zásady dobrých medziľudských vzťahov.
* Prejavovať úctu a hrdosť k národným hodnotám a tradíciám.
* Rozlišovať a porovnávať vzťahy v harmonickej a rozvrátenej rodine, moja pomoc v rodine. Práca s počítačom, komunikácia s internetom.
* Pocit zodpovednosti a súcitu.
* Využívať všetky dostupné formy komunikácie, vyhľadávať informácie.
* Vedieť poskytnúť pomoc alebo ju privolať.

Pracovno-technická oblasť

*Obsahový štandard*

* Sebaobsluha, poriadok na stole, v oddelení, v herni, v šatni.
* Sebahodnotenie, poznávanie rôznych profesií, úcta ku každému povolaniu, dodržiavanie denného režimu, vývoj ľudského života: detstvo, dospelosť, staroba, orientácia v čase minulosť, prítomnosť, budúcnosť.
* Prejavy kladného vzťahu k spolužiakom, hrdosť na spoločný výsledok práce.
* Práca s rôznym materiálom, netradičné pracovné postupy, zhotovenie darčeka.
* Rozvoj jemnej motoriky, manipulačné zručnosti.
* Príprava jednoduchých jedál, samoobslužné činnosti.
* Získať základné zručnosti v tvorbe jednoduchých projektov.

*Výkonový štandard*

* Kultivovať základné samoobslužné a hygienické návyky.
* Vedieť si samostatne vytýčiť jednoduché osobné ciele.
* Vedieť spolupracovať so skupinou.
* Rozvíjať základy manuálnych a technických zručností.
* Uplatňovať technickú tvorivosť.
* Získavať základy zručností potrebných pre praktický život.
* Kalendár oddelenia, návrh oddychového kútika v oddelení.

Prírodovedno-environmentálna oblasť

*Obsahový štandard*

* Pozorovanie prírody, fauny a flóry v okolí mesta, pozorovanie zmien v prírode, šetrenie energiami, vodou, tematická rozprávka.
* Krásy prírody.
* Zmeny v prírode.

*Výkonový štandard*

* Poznať základné princípy ochrany životného prostredia, prakticky uplatniť návyky starostlivosti o prírodu.
* Vnímať krásu prírody, jej čaro a jedinečnosť.
* Pozorovať, rozvíjať prírodovednú gramotnosť.
* Ochrana prírody.
* Prejaviť vzťah o ochranárske postoje k prírodnému prostrediu.
* Živá a neživá príroda.
* Poznať a rozlíšiť zložky živej a neživej prírody.
* Starostlivosť o izbové kvety, čistenie prírody a okolia ŠKD, zber papiera, triedenie odpadu, tvorivé využitie odpadu.
* Uplatňovať zručnosti pri jednoduchej činnosti na tvorbe a ochrane životného prostredia, hodnotiť vzťahy medzi človekom a prírodou.

Esteticko-výchovná oblasť

*Výkonový štandard*

* Kultúrne pamiatky v meste, múzeum, galéria, ľudové tradície zvyky, povesti, názvy ulíc, miestne noviny, história a dnešok.
* Hudba, výtvarné umenie, tanec, pohybová improvizácia.
* Netradičné výtvarné techniky, hudobné činnosti, športové činnosti.
* Výtvarné a technické osvojovanie skutočnosti.
* Prejavovať úctu ku kultúrnym hodnotám v blízkom okolí.
* Prejavovať pozitívny vzťah k umeniu, uplatňovať tanečné prvky, uplatňovať získané vedomosti v pohybovej improvizácii.
* Rozvíjať svoj talent a špecifické schopnosti.
* Vedieť výtvarne vyjadriť reálne veci.
* Záujmová činnosť, príprava kultúrneho podujatia, úprava oddelenia, netradičné ozdoby, úprava zovňajšku. Vianoce, Veľká noc, Komárňanské dni, Deň matiek, akcie pre deti MŠ, pre dôchodcov.
* Tematická vychádzka, pozorovanie zmien, audio nahrávka, rozprávka.
* Umelecké stvárnenie prežívania.
* Byť otvorený k tvorivej činnosti.
* Podieľať sa na príprave kultúrnych podujatí v skupine. Byť otvorený objavovať a vnímať krásu v bežnom živote.
* Vyjadriť rôznymi umeleckými prostriedkami pocity, dojmy a zážitky z osláv a sviatkov.

 Telovýchovná, zdravotná a športová oblasť

*Obsahový štandard*

* Umývanie rúk, vetranie, telovýchovné chvíľky.
* Zdravotný stav, postoj k zdraviu.
* Prechádzky, hry v telocvični.
* Kolektívne loptové hry, zimné radovánky, plávanie.
* Čo je nikotín, fajčenie, alkohol a zdravie, civilizačné choroby.
* Otužovanie, relaxačné cvičenie, skupinové hry, netradičné športové disciplíny.
* Podstata zdravia, zodpovednosť za svoje zdravie, príčiny ochorenia, racionálna strava, potravinová pyramída.
* Stravovacie návyky, pitný režim, striedanie práce s odpočinkom, prvá pomoc, obliekanie podľa ročných období.
* Pohybové hry.
* Zmysel pre kolektívnosť a fair play.

*Výkonový štandard*

* Ovládať základné hygienické návyky.
* Zaujať pozitívny postoj k svoju zdraviu, dbať o zdravú výživu, o fyzické a duševné zdravie. Relaxovať pravidelným cvičením a pohybom.
* Formovať pozitívny vzťah k pravidelným pohybovým aktivitám, poznať význam hier pre zdravie, zábavu a psychické uvoľnenie.
* Uvedomovať si škodlivosť fajčenia, alkoholu a iných drog.
* Kultivovať pohybový prejav s akcentom na správne držanie tela.
* Vyjadriť význam dodržiavania základných zásad zdravej výživy.
* Uvedomovať si základné princípy zdravého životného štýlu.
* Rozvíjať rýchlostné, silové a vytrvalostné schopnosti.
* Vedieť oceniť súpera a zmieriť sa s prehrou.
* Turistika a iné sezónne činnosti.
* Bezpečnosť na ceste. Dodržiavať zásady bezpečnosti, zvládnuť základné formy turistiky. Dodržiavať pravidlá cestnej premávky, poznať dopravné značky.

Výchovné osnovy ŠKD

**Vzdelávacia oblasť**

|  |  |  |  |
| --- | --- | --- | --- |
| **Výchovno-vzdelávací****cieľ** | **Obsah** | **Metódy,****formy** | **Ročník/Počet hodín** |
| **I.** | **II.** | **III.** | **IV.** |
| Rozvíjaťautonómnosť vpríprave navyučovanie | Domáce úlohy | Individuálnyprístup,tréning,motivácia,vysvetlenie | 30 | 30 | 30 | 30 |
| Splniť dané úlohy | Príprava na vyučovanie | Aktivita, presnosť, čistota práce, didaktické hry |  27 | 27 | 27 | 27 |
| Viesť k správnemu používania materinského jazyka, spisovne sa vyjadrovať | Slovná zásoba, dodržiavanie gramatických pravidiel, práca s knihou, časopisom | Aktivita, motivácia, kultivovaný prejav, vysvetlenie, hodnotenie | 27 | 27 | 27 | 27 |
| Rozvíjať efektívnespôsoby učenia sa | Technikyučenia, ako saučiť, rozvíjanievedomostí,čítanie textu,reprodukciapríbehu | Individuálnyprístup, motivácia,povzbudenie,motivačnéhodnotenie | 27 | 27 | 27 | 27 |
| Získavať novépoznatkya informácie | Práca s informačnými zdrojmi, čítanies porozumení, prácas encyklopédiou a slovníkom,sebavzdelávanie. | Individuálnyprístup,riešenienových úloh,prezentácia |  27 | 27 | 27 | 27 |
| Rozvíjať získanépoznatky | Rozvíjanieslovnej zásoby,zmyslové hry,doplňovačky,didaktické hry | Individuálnyprístup, povzbudenie, aktivita  |  27 | **27** | 27 | **27** |

**Spoločensko-vedná oblasť**

|  |  |  |  |
| --- | --- | --- | --- |
| **Výchovno - vzdelávací****cieľ** | **Obsah** | **Metódy,****formy** | **Ročník/Počet hodín** |
| **I.** | **II.** | **III.** | **IV.** |
| Obhajovať si svoj názor. Vypočuť si opačný názor | Asertivita, vedenie rozhovoru, dialóg a monológ  | Vysvetlenie, motivácia,povzbudenie, hranie rolí,hry na presadzovanie,aktivačné hry, dramatizácia.  | 1 | 1 | 3 | 3 |
| Prejavovať úctu k rodičom, starším,prejavovať ohľaduplnosťk osobám so zdravotným postihnutím.  | Moja rodina, čo je domov, rozprávanie o domove, tolerancia, vzťah k deťom s handicapom. | Individuálny prístup, vysvetlenie, povzbudenie, dôvera, hry na úprimnosť a na vciťovanie.  | 3 | 3 | 3 | 3 |
| Pochopiť význam dodržiavania ľudských práv, rozvíjať základyzručností sebahodnotenia. | Práva dieťaťa, ľudské práva, spolužitie bez násilia, emócie, trpezlivosť, pozitívne myslenie. | Individuálny prístup, vysvetlenie, hry na dôveru, úprimnosť, sebapresadzovanie. | 1 | 1 | 2 | 2 |
| Spolurozhodovať o živote v skupine,uctievať sviatky v roku. | Spolupráca, zodpovednosť, vytváranie pozitívnej klímy v oddelení ŠKD, čaro Vianoc. | Individuálnyprístup, motivácia, aktivizácia, hry na dôveru, príprava kultúrneho programu.  | 1 | 1 | 2 | 2 |
| Kultivovaťkultúrne návykya vyjadrovanie sa | Pozdrav, podanie ruky,požiadanie, dmietnutie,oslovenie. | Individuálny prístup,vysvetlenie, hranie rolí,dramatizácia. | 5 | 5 | 3 | 3 |
| Rozlíšiť kultúrnea nekultúrne prejavy v správaní sa. | Vulgarizmy,slang, pri stolovaní. | Individuálny prístup, vysvetlenie, hranie rolí, aktivizácia. | 5 | 5 | 3 | 3 |
| Posilniť základyhrdosti k národneja štátnej príslušnosti. | Slovensko v Európe,Slovensko vo svete, úspechy slovenskýchšportovcov, umelcov. | Individuálny prístup,vysvetlenie, výtvarná práca, tvorivá dielňa, film, rozprávka. | 2 | 2 | 1 | 1 |
| Využívať všetkydostupné formykomunikácie | Práca s počítačom,Komunikácia s internetom, prácav textovom a grafickomeditore. | Individuálny prístup,tréning, vlastná práca,prezentácia, riešenie úloh | 2 | 2 | 1 | 1 |
| Pomenovať znakyharmonickeja problémovejrodiny | Deľba práce v rodine,Vlastné zážitky,Problémy v rodine, život detí v rozvrátenejrodine, moja pomocv rodine.  | Individuálny prístup,hranie rolí, dramatizácia,sociálne hry, výtvarná práca, film, rozprávka. | 2 | 2 | 1 | 1 |
| Vedieť samostatne a kriticky riešiť jednoduché problémy | Čo je konflikt, správanie, ktoré konfliktu predchádza alebo ho podporuje | Individuálny prístup, vysvetlenie, hranie rolí, riešenie konfliktov  | 3 | 3 | 1 | 1 |

**Pracovno-technická oblasť**

|  |  |  |  |
| --- | --- | --- | --- |
| **Výchovno-vzdelávací****cieľ** | **Obsah** | **Metódy,****formy** | **Ročník/Počet hodín** |
| **I.** | **II.** | **III.** | **IV.** |
| Kultivovaťzákladnésamoobslužné ahygienické návyky | Sebaobsluha, poriadok na stole, v šatni, umývanie rúk, vetranie, telovýchovné chvíľky. | Individuálny prístup,vysvetlenie, motivácia,aktivizácia, hodnotenie. | 3 | 3 | 3 | 3 |
| Vedieť sisamostatnevytýčiťjednoduchéosobné ciele.  | Sebahodnotenie, poznávanieRôznych profesií, úcta ku každému povolaniu, dodržovanie denného režimu, vývoj ľudskéhoživota: detstvo, dospelosť,staroba, orientácia v čase:minulosť, prítomnosť,budúcnosť. | Individuálnyprístup,motivácia,rozhovor,sociálne hry,vychádzka,exkurzia.  | 3 | 3 | 3  | **3** |
| Rozumieťvýznamu osobnejzodpovednosti zavykonanú prácu. | Príprava na vyučovanie,splnenie úlohy, presnosť ačistota práce. | Individuálny prístup,rozhovor, vysvetlenie,hodnotenie, hry nadôveru, vlastná práca,projekt. | 3 | 3 | 3 | 3 |
| Vedieť spolupracovať soSkupinou. | Kladný vzťah k spolužiakom, hrdosť naspoločný výsledok práce. | Individuálny prístup,motivácia, kooperačnéhry, spoločné podujatia. | 5 | 5 | 5 | 5 |
| Rozvíjať základymanuálnycha technickýchzručností. | Práca s rôznym materiálom,Netradičné pracovné postupy, zhotoveniedarčeka, rozvoj jemnejmotoriky, manipulačnézručnosti, spolupráca. | Individuálny prístup,povzbudenie, vysvetlenie, aktivizáciatvorivá dielňa, záujmový krúžok,vlastná práca, výstava prác, besiedka. | 3 | 3 | 3 | 3 |
| Získavať základyzručnostípotrebných prepraktický život. | Varenie, pečenie, studené jedlo, poriadok v herni, vtriede, seba obslužné činnosti. | Individuálny prístup,povzbudenie, aktivačnéhry, vlastná práca,výstava, ochutnávka. | 4 | 4 | 4 | 4 |
| Získať základnézručnosti v tvorbe jednoduchýchprojektov.  | Zhotovenie šarkanov, Hallowen, maska na karneval, kalendár oddelenia,Návrh oddychovéhoKútika. | Individuálny prístup,vysvetlenie, povzbudenie, tvorivédielne, vlastná práca,prezentácia. | 4 | **4** | 4  | **4** |

**Prírodovedno-environmentálna oblasť**

|  |  |  |  |
| --- | --- | --- | --- |
| **Výchovno-vzdelávací****cieľ** | **Obsah** | **Metódy,****formy** | **Ročník/Počet hodín** |
| **I.** | **II.** | **III.** | **IV.** |
| Pochopiť základnéprincípy ochranyživotnéhoprostredia. | Poznávanie zvierat, rastlínv regióne, pozorovaniezmien v prírode, šetrenieenergiami, vodou,tematická rozprávka. | Individuálny prístup,vysvetlenie, ekologickéhry. | 7 | 7 | 5 | 5 |
| Rozvíjať zručnostipri jednoduchejčinnosti na tvorbea ochrane životnéhoprostredia. | Starostlivosť o izbové kvety, čistenieprírody a okolia ŠKD,zber papiera, triedenieodpadu, využitieodpadu, zber prírodnín. | Individuálnyprístup, vysvetlenie,motivácia, aktivizácia,prezentácia. | 7 | 7 | **7** | **7** |
| Pochopiť významdodržiavaniazákladných zásadzdravej výživy | Podstata zdravia, zodpovednosť za svojezdravie, príčiny ochorenia,racionálna strava. | Individuálny prístup,vysvetlenie, aktivizácia, dramatizácia, rozprávka, besedas lekárom, súťaž, kvíz. | 7 | 7 | 7 | 7 |
| Poznať základnéprincípy zdravého životného štýlu | Stravovacie návyky, pitnýRežim, striedanie práces odpočinkom, prvá pomoc,obliekanie podľa počasia. | Individuálny prístup,vysvetlenie, aktivizácia,hranie rolí, beseda s lekárom, projekt „Zdravá škola“. | 4 | 4 | 6 | 6 |

**Esteticko-výchovná oblasť**

|  |  |  |  |
| --- | --- | --- | --- |
| **Výchovno-vzdelávací****cieľ** | **Obsah** | **Metódy,****formy** | **Ročník/Počet hodín**  |
| **I.** | **II.** | **III.** | **IV.** |
| Posilniť úctu kukultúrnymhodnotámv blízkom okolí | Návšteva kina,galérie, múzea,kultúrnych pamiatokv meste a v regióne,ľudové tradície . | Individuálnyprístup,vysvetlenie,aktivizácia,rozprávka,výtvarná práca, výstava | 5 | 5 | 7 | 7 |
| Rozvíjať základyvzťahu k umeniu | Hudba, výtvarnéumenie, tanec,záujmová činnosť,nácvik programu | Motivácia, ukážka,povzbudenie,návšteva kultúrnehopodujatia | 12 | 12 | 12 | 12 |
| Rozvíjať talenta špecifickéschopnosti | Netradičné výtvarnétechniky, hudobnéčinnosti, ľudový tanec,športové činnosti | Individuálnyprístup, motivácia,povzbudenie, reprezentácia školy,výstava prác, súťaže | 7 | 7 | 9 | 9 |
| Rozvíjať základytvorivýchschopnostía zručností | Záujmová činnosť,Príprava kultúrnehovystúpenia  | Individuálnyprístup, motivácia,povzbudenie,aktivizácia, výstava prác | 5 | 5 | 7 | 7 |
| Prejavovaťpozitívny vzťahk jednoduchej estetickej úpraveprostredia. | Úprava triedy,netradičnéozdoby, úprava zovňajšku. | Individuálny prístup,motivácia, povzbudenie, rozvoj estetického cítenia, vkusu.  | 4 | 4 | 4 | 4 |
| Podieľať sa naprípravekultúrnychpodujatí v skupine. | Úcta k starším, Vianoce, karneval, Komárňanské dni, benefičné koncerty, program pre deti MŠ,Deň matiek, MDD, a speváckeho krúžku. | Individuálny prístup,motivácia,povzbudenie,pohybová aktivita,dramatizácia | 7 | 7 | 7 | 7 |
| Objavovať avnímať krásuv bežnom živote. | Tematická vychádzka,Pozorovanie zmien, audionahrávka, rozprávka,vlastná skúsenosť. | Individuálny prístup,povzbudenie,pozorovanie,ilustrácia zážitku. | 5 | 5 | 4 | 4 |

**Telovýchovná, zdravotná a športová oblasť**

|  |  |  |  |
| --- | --- | --- | --- |
| **Výchovno-vzdelávací****cieľ** | **Obsah** | **Metódy,****formy** | **Ročník/Počet hodín**  |
| **I.** | **II.** | **III.** | **IV.** |
| Rozvíjaťschopnosťrelaxovaťpravidelnýmcvičeníma pohybom. | Prechádzka,plávanie, cvičeniev telocvični,stolný tenis,sezónne pohybové činnosti | Individuálny prístup,motivácia, povzbudenie. | 15 | 15 | 20 | 20 |
| Pochopiťškodlivosťfajčenia, alkoholua iných drog. | Čo je nikotín,fajčenie, alkohola zdravie, civilizačnéchoroby | Individuálny prístup,vysvetlenie,film, beseda s odborníkom,výtvarné stvárneniezážitku. | 5 | 5 | 5 | 5 |
| Pochopiť význampravidelnéhopohybu a cvičenia. | Otužovanie,Relaxačné cvičenie,skupinové hry,netradičné športovédisciplíny a hry. | Individuálnyprístup, vysvetlenie,motivácia, p ovzbudenie,aktivizácia, tréning. | 10 | 10 | 10 | 10 |
| Rozvíjať športovýtalent a schopnosti. | Záujmová činnosť,Futbal, basketbal, volejbal,stolný tenis. | Individuálnyprístup, motivácia,povzbudenie,súťaže. | 15 | 15 | 15 | 15 |

**VI. Výchovný jazyk**

Výchovným jazykom v ŠKD je slovenský jazyk, pre žiakov inej národnosti je zabezpečené nadštandardné vzdelávanie v slovenskom jazyku pedagógom primárneho vzdelávania pre rýchlejšiu adaptáciu žiakov.

**VII. Personálne zabezpečenie**

Výchovno-vzdelávaciu činnosť v ŠKD zabezpečujú pedagogickí pracovníci v odbore: vychovávateľ, pedagóg primárneho vzdelávania, školský špeciálny pedagóg, sociálny pedagóg alebo liečebný pedagóg.

**VIII. Materiálno technické a priestorové podmienky**

Základná škola vyučuje v hlavnej budove, ktorej priestory sú postačujúce pre naplnenie výchovno-vzdelávacieho procesu školy a ŠKD. V areáli školy sa nachádza aj prístavba (v ktorej vyučovací proces neprebieha), 2 telocvične a uzavretý školský dvor s asfaltovým ihriskom. Takisto sa tu nachádzajú relaxačné miesta – ekoučebňa, Záhrada, ktorá učí, dopravné ihrisko a pieskovisko.

Z odborných učební ŠKD využíva :

* Telocvične
* fitmiestnosť
* učebňu informatiky (22 počítačov, nootebook pre učiteľa a dataprojektor na prezentačnú činnosť, scaner, tlačiareň, zariadenia pre video a audioprodukciu),
* učebňu pre robotický systém RoboLab ( 2 nootebooky, stavebnice pre RoboLab, špeciálny notebook pre programovanie robotov),
* tabletovú učebňu ( 14 tabletov, interaktívna tabuľa, dataprojektor, počítač)
* prírodovedné laboratórium vybavené PC, dataprojektorom a interaktívnou tabuľou (zvlášť učebňa biológie a zvlášť učebňa fyziky a chémie),
* Babičkinu kuchynku
* spoločenskú miestnosť
* Hudobný salónik ( s klavírom a hudobnými nástrojmi)
* učebňu technickej výchovy- školskej dielne
* Výtvarný ateliér
* Hrnčiarsku dielňu
* Školská knižnica Ľ.Štúra

*Odborné učebne* umožňujú plne realizovať kvalitnú prípravu na vyučovanie a relaxačnú činnosť ŠKD.

*Vybavenie oddelení ŠKD*: v každom oddelení je jedno umývadlo, oddelenia sú vybavené školským nábytkom primeraným veku a výške detí, na relaxáciu detí slúžia väčšie kobercové plochy v každom oddelení a každé oddelenie má triednu knižnicu. Oddelenia sú vybavené spoločenskými hrami a technickými stavebnicami (lego, cheva), každé oddelenie je vybavené PC, dataprojektorom a pripojením na internet.

**IX. Podmienky na zaistenie bezpečnosti a ochrany zdravia pri výchove**

Učebne a priestory ŠKD zodpovedajú platným normám. Nevyhnutnosťou je zabezpečenie vhodnej štruktúry pracovného režimu a odpočinku žiakov i pedagógov, vhodného režimu vyučovania, výchovno-vzdelávacej činnosti s rešpektovaním psycho-hygienických požiadaviek a zdravého prostredia učební podľa platných noriem zodpovedajúce svetlo, teplo, nehlučnosť, čistota, vetranie, hygienické vybavenie priestorov.

Dôležitý je vhodný stravovací a pitný režim žiakov (podľa vekových a individuálnych potrieb žiakov). Bezpečnosť a ochranu zdravia zaručuje aktívna ochrana žiakov pred úrazmi, dostupnosť prvej pomoci z materiálneho aj ľudského hľadiska, vrátane kontaktov na lekára. Nevyhnutné je dodržiavanie zákazu fajčenia, pitia alkoholu a používanie iných škodlivín v škole dospelými osobami a výrazné označenie všetkých nebezpečných častí využívaných priestorov a pravidelná kontrola z hľadiska bezpečnosti

Poučenie žiakov o bezpečnosti a ochrane zdravia pri práci a o vnútornom poriadku ŠKD vrátane zásad správania sa v špeciálnych učebniach, telocvični a na športoviskách sa vykonáva raz ročne. V špecifických prípadoch (škola v prírode, výlety, vychádzky a iné) sa vykonáva poučenie pred uskutočnením podujatia. Školenia BOZP zamestnancov sa vykonávajú v súlade s plánom BOZP. Revízie zariadení sú v súlade s plánom platných noriem a zákonov.

**Pedagogický dozor v ŠKD.** Pedagogický dozor nad deťmi a žiakmi plní funkciu bezpečnostnú a preventívnu. Umožňuje pedagogickým pracovníkom školy priamy styk so žiakmi a tým aj aktívne, výchovné pôsobenie na žiakov mimo vyučovacích hodín. Ranná služba vychovávateliek denne aktualizuje zoznam žiakov školského klubu detí. V ŠKD vykonávajú dozor nad žiakmi vychovávateľky vo svojich oddeleniach počas celého pobytu žiakov v školskom zariadení. Harmonogram služieb a nástupu do zamestnania písomne koordinuje riaditeľ školy na začiatku školského roka.

Činnosť v školskom klube začína rannou službou od 06:00 do 7:30 hod. Poobedňajšia služba začína podľa rozvrhu najskôr o 11:30 hod. do 16: 30 hod, v stredu je prevádzka ŠKD do 17: 00 hod.

Za príchod dieťaťa do školského klubu v ranných hodinách zodpovedajú rodičia.

Za bezpečnosť počas pobytu v ŠKD zodpovedajú vychovávateľky.

Ak má dieťa zdravotné problémy, je povinnosťou vychovávateľky upovedomiť o tom zákonných zástupcov dieťaťa. Ak sú oddelenia vytvorené zo žiakov viacerých tried, zabezpečujú prechod žiakov do jednotlivých oddelení triedni učitelia alebo jednotliví vyučujúci. Žiakov svojho oddelenia preberajú vychovávateľky od vyučujúcich po poslednej vyučovacej hodine. Žiak odchádza zo školského klubu sám alebo v sprievode rodičov, prípadne iných osôb (ktoré sú písomne splnomocnené zákonným zástupcom) v čase, ktorý rodič uvedie v zápisnom lístku, ktorý musí byť podpísaný zákonným zástupcom. O prípadných zmenách informuje zákonný zástupca vychovávateľku písomnou formou.

***Predchádzanie vzniku a šírenia prenosných ochorení:***

 Základnú školu a ŠKD môže navštevovať len dieťa: zdravotne spôsobilé na pobyt v kolektíve, neprejavuje príznaky prenosného ochorenia, nemá nariadené karanténne opatrenie. (Tieto skutočnosti potvrdzuje písomným vyhlásením zákonný zástupca dieťaťa. Vyhlásenie nesmie byť staršie ako jeden deň. Vyhlásenie predkladá zástupca dieťaťa pred prvým vstupom dieťaťa do základnej školy a po neprítomnosti dieťaťa dlhšej ako päť dní.)

Ranný filter detí v ŠKD vykonáva vychovávateľka, ak dieťa nie je zdravé, nie je prijaté do rannej starostlivosti ŠKD.

**Ďalšie opatrenia** pravidelné dopĺňanie mydla na osobnú hygienu rúk pri umývadlách, v zariadeniach na osobnú hygienu žiakov vykonáva denne upratovačka, zabezpečujeme možnosť umytia rúk detí a žiakov po WC, v jedálni, zabezpečujeme dezinfekčné mydlo, pri zvýšenom výskyte akútnych respiračných ochorení ak počet neprítomných detí presiahne 20 % z celkového počtu detí, oznámi zástupkyňa školy túto skutočnosť príslušnému RÚVZ a preruší prevádzku jednotlivých tried, prípadne celého zariadenia (postupuje sa podľa metodického usmernenia č. 15/2005-R z ktorým sa vydáva Plán opatrení pre základné a stredné školy a školské zariadenia pre prípad pandémie chrípky v Slovenskej republike).

**Akútne ochorenie** - informovanie rodiča o zdravotnom stave dieťaťa vykoná triedny učiteľ, zákonný zástupca je povinný vyzdvihnúť si dieťa čo najskôr

 - izoláciu dieťaťa v prípade výskytu ochorenia vykoná zdravotník školy a žiaka umiestni do miestnosti na to určenej ( knižnice).

**Parazitárne ochorenie** (pedikulóza zavšivavenie)

- pri zistení výskytu vší odporučí triedna učiteľka rodičom dieťaťa návštevu detského lekára

-s výskytom vší v zariadení okamžite oboznámi všetkých rodičov osobne, resp. formou oznamu na nástenke pre rodičov, zápisom do žiackych knižiek

-všetky deti v kolektíve, pedagógovia aj rodinní príslušníci si musia umyť vlasy šampónom proti všiam. Šampóny je možné kúpiť v lekárňach, existuje niekoľko druhov (napr. Diffusil, Parasidose, Capisan a iné). Pri ich používaní je potrebné postupovať podľa priloženého návodu na použitie. Doporučuje sa aj vyčesávanie vší špeciálnym hrebeňom.

- čiapky, šatky, šály, iné odevy (prípadne plyšové hračky, ak s nimi prišla hlava dieťaťa do kontaktu), ktoré nie je možné vyvariť, je potrebné vyprať minimálne v dvoch cykloch pri odporúčaných teplotách, dôkladne vysušiť, vystaviť účinkom slnečného žiarenia, prípadne postriekať prípravkom na lezúci hmyz (napr. Biolitom)

-zásadné je dôsledné dodržiavanie osobnej hygieny. Je potrebné zabrániť vzájomnému požičiavaniu šálov, čiapok, šatiek, prípadne iných pokrývok hlavy.

-dezinsekciu žineniek v telocvični vykoná upratovačka na zverenom úseku vykonávania práce, v prípade možnosti žinenky vystaví účinkom slnečného žiarenia

-do zariadenia bude prijaté dieťa až po odvšivavení. Dieťa zostáva doma podľa potreby 2- 3 dni (v prípade potreby aj viac dní) a zákonnému zástupcovi je zaslané usmernenie na odstránenie ochorenia (vypracované na základe Usmernenia Regionálneho úradu verejného zdravotníctva v Komárne).

-použitie šampónu je nutné zopakovať po 14 dňoch v celom kolektíve aj v rodine.

Samostatne sú spracované povinnosti všetkých zamestnancov v rámci ochrany a bezpečnosti zdravia pri práci. Taktiež sú učitelia oboznámení s metodickým usmernením MŠ SR č. 4/2009-R k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí.

Zabezpečuje sa dodržiavanie metodického usmernenia MŠ SR č.7/2006-r k prevencii a riešeniu šikanovania žiakov. Materiály sú k dispozícii učiteľom v zborovni a učitelia boli s nimi na pracovných poradách oboznámení. Ostatné povinnosti pedagogických zamestnancov sú rozpracované v pracovnom poriadku školy. Na škole sa rešpektuje zákaz fajčenia, na vstupe do všetkých budov školy je na dobre viditeľnom mieste symbol zákazu fajčenia. Zákaz je doplnený oznamom s informáciou, kde a na ktorých kontrolných orgánoch, ktoré sú podľa § 9 zákona č. 87/2009 povinné vykonávať kontrolu dodržiavania tohto zákona, je možné podať oznámenie o porušovaní tohto zákona.

**X. Vnútorný systém kontroly a hodnotenia žiakov**

Cieľom hodnotenia výsledkov žiakov v školskom zariadení je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie, návod, ako postupovať pri odstraňovaní nedostatkov. Cieľom je ohodnotiť správanie sa a aktivitu dieťaťa a jeho sociálne spôsobilosti. Jednou z preferovaných foriem hodnotenia a kontroly je vlastné sebahodnotenie detí, možnosť obhájiť svoje správanie či riešenie problému a na základe konzultácie v kolektíve prípadná následná korekcia. Kontrola a hodnotenie prebieha priebežne a sústavne, čím sa zabezpečí nielen včasné riešenie vzniknutých problémov, ale najmä možnosť predchádzať im a pochvalou usmerňovať deti na ceste k vytýčeným cieľom.

Vo výchovno-vzdelávacom procese sa v plnej miere využíva *pozitívna motivácia*, pričom základom hodnotenia je pokrok žiaka voči sebe samému. Zároveň hodnotenie obsahuje prvky zodpovednosti žiaka za svoje výsledky, teda sebahodnotenie, ako aj tzv. rovesnícke hodnotenie (hodnotenie spolužiakmi).

Vo vnútornom školskom poriadku ŠKD sme určili pravidlá správania sa detí v ŠKD, ich práva a povinnosti.

Pravidlá spolužitia v oddelení, si určuje vychovávateľka s deťmi svojho oddelenia.

Pri hodnotení detí aplikujeme metódy individuálneho prístupu, povzbudenia, pozorovania, rozhovoru.

Pre účely hodnotenia sa využívajú:

* *metódy systematického pozorovania:* analýza slovného prejavu, sledovanie zmien, rozpoznávanie individuálnych zvláštností jednotlivých žiakov, charakter sociálnych vzťahov v triede, analýza výsledkov činností žiaka (výrobky, kresby, písomné práce...);
* *metódy autentického hodnotenia*: pozornosť sa sústreďuje na úlohy dôležité pre praktický život (schopnosť niečo vyrobiť modely, grafy, denníky, záznamy, projekty alebo vykonať);
* *metódy komunikácie* zisťuje a poskytuje informácie o osvojení si faktov, štruktúry javov, schopnosti vytváraní súvislostí, porovnávania javov, hľadaní podobného či rozdielneho; zároveň informujú o presnosti a správnosti vyjadrovania, formulovaní myšlienok; podávajú obraz o schopnosti verejne vystupovať;
* *metódy písomnej komunikácie* (populárno náučné testy, kvízy, slohové práce..) :zisťujú a poskytujú informácie o kvalite vedomostí a zručností, o úrovni pochopenia učiva, miere samostatného myslenia žiaka, jeho schopnosti koncentrovať sa, zručnosti organizovať svoju myšlienkovú činnosť. Zároveň poskytujú obraz o tvorivosti, dôslednosti a presnosti žiaka. Hodnotenie je väčšinou v percentách, pričom tieto sú doplnené o písomný komentár; portfóliá súbor rôznych produktov, vytvorených žiakom; portfólio je založené s cieľom podať čo najplastickejší obraz o tom, ako sa žiak učí, ako uvažuje. Obsahujú zväčša tematické písomné práce, projekty apod.; konzultačné stretnutia vychovávateľ rodič, pričom na tomto stretnutí môže byť prítomný i žiak.

**XI. Vnútorný systém kontroly a hodnotenia zamestnancov školského zariadenia**

|  |  |  |  |
| --- | --- | --- | --- |
| **Oblasti evaluácie** | **Ciele a kritériá** | **Nástroje evaluácie**  | **Časový rozvrh**  |
| **Výchovný program** | mapovať realizáciu programu | pozorovanie, evidencia pozorovaných javov, ankety, hospitácia | priebežne |
| **Podmienky výchovy**  | priestorové a materiálne podmienky | pozorovanie, hospitácie, požiadavky rodičov a vychovávateľov  | priebežne |
| klíma školy | ankety, spolupráca so žiackou samosprávou a komunitou rodičov, rokovanie pedagogických rád a vedenia školy | v období pedagogických rád |
| začleňovanie a podpora žiakov | hospitácie, podpora vzájomnej komunikácie učiteľov – vychovávateľov – špeciálneho pedagóga – výchovného poradcu – odborných pracovísk | priebežne |
| **Priebeh výchovy****(učiteľ)** | podpora dosahovania výchovných cieľov | hospitácie, prezentácie žiackych prác | v období pedagogických rád |
| rozvoj učebných stratégií | hospitácie | priebežne |
| rozvoj osobnostných a sociálnych zručností | dotazník žiakom, hospitácie, riadený rozhovor | priebežne |
| rozvoj praktických návykov a zručností | hospitácie, prezentácie žiackych prác | priebežne |
| začleňovanie a podpora žiakov | hospitácie, rozhovor | priebežne |
| **Výsledky výchovy (žiak)** | dosahovanie výchovných a vzdelávacích cieľov | rozhovor, hospitácie, rozbor žiackych sebehodnotiacich a hodnotiacich výrokov, spolupráce s odborníkmi | priebežne |
| prejavy učebných stratégií | hospitácie, prezentácie žiackych prác | priebežne |
| prejavy osobnostných a sociálnych zručností | rozhovor, anketa | priebežne |
| prejavy praktických návykov a zručností | hospitácie, pozorovanie | priebežne |
| **Vzťah rodičov k škole** | ankety, spolupráca s Radou školy | v období pedagogických rád |
| **Komunitné programy školy** | porady vedenia školy, vyhodnocovanie projektov | priebežne |

Vnútorný systém kontroly pedagogických zamestnancov orientujeme predovšetkým na zvyšovanie kvality VV činnosti, na plnenie cieľov, ktoré sú stanovené vo Výchovnom programe ŠKD.

Analyzujeme plánovanie VV činnosti vychovávateliek a ich individuálne plány činností. Prirodzeným kritériom hodnotenia je tiež spokojnosť detí, rodičov, vychovávateliek a učiteľov s VV procesom a kvalita výsledkov VV činnosti. Zákon č. 317/2009 Z.z. v § 52 ustanovuje rozsah a spôsob hodnotenia. Zásady hodnotenia pedagogických zamestnancov sú rozpracované v pracovnom poriadku školy. Pre dosiahnutie pozitívneho efektu hodnotenia má ŠKD vybudovaný systém hodnotenia pracovného výkonu, kde sú vymedzené profesijné kompetencie zamestnanca a profesijný štandard, podľa ktorého je možné posúdiť úroveň podávaného výkonu. Výsledky, kvalitu a náročnosť výkonu pedagogickej činnosti, mieru osvojenia a využívania profesijných kompetencií pedagogických zamestnancov hodnotí priamy nadriadený – riaditeľ školy.

**XII. Požiadavky na kontinuálne vzdelávanie pedagogických zamestnancov**

Ďalšie vzdelávanie pedagogických zamestnancovmá veľký dopad na celkovú úroveň kvality procesu výchovy a vzdelávania detí.

Cieľom vzdelávania je :

- podporovať ďalšie vzdelávanie pedagogických zamestnancov ako súčasť ich kariérneho rastu s cieľom zvyšovania kvality výchovy a vzdelávania v školských kluboch

- motivovať pre neustále sebavzdelávanie, vzdelávanie, zdokonaľovanie profesijnej spôsobilosti

- zdokonaľovanie zručností vo využívaní a práci s PC

- získať zručnosť pre riešenie špecifických problémov vo výchove pri práci s deťmi zo sociálne znevýhodneného prostredia

V pláne ďalšieho vzdelávania budeme využívať ponuky Metodického centra Bratislava a MŠ SR.